
Grozījumi Ministru kabineta 2020. gada 17. decembra noteikumos Nr. 788 "Noteikumi par valsts sociālā nodrošinājuma pabalsta un apbedīšanas pabalsta piešķiršanas un izmaksas kārtību"
Izdoti saskaņā ar
Valsts sociālo pabalstu likuma
17. panta pirmo un otro daļu
· 1. Izdarīt Ministru kabineta 2020. gada 17. decembra noteikumos Nr. 788 "Noteikumi par valsts sociālā nodrošinājuma pabalsta un apbedīšanas pabalsta piešķiršanas un izmaksas kārtību" (Latvijas Vēstnesis, 2020, 247. nr.) šādus grozījumus:
· 1.1. svītrot 15. punktu;
· 1.2. izteikt 17. punktu šādā redakcijā:
· "17. Ja iestājas Valsts sociālo pabalstu likuma 20. panta pirmajā, otrajā un sestajā daļā minētie apstākļi, valsts sociālā nodrošinājuma pabalsta izmaksu pārtrauc ar dienu, kad apstākļi ir iestājušies.";
· 1.3. izteikt 18. punktu šādā redakcijā:
· "18. Ja valsts sociālā nodrošinājuma pabalsta saņēmējs ievietots pašvaldības ilgstošas sociālās aprūpes un sociālās rehabilitācijas institūcijā un saņem valsts finansētu pakalpojumu, pašvaldības ilgstošas sociālās aprūpes un sociālās rehabilitācijas institūcija saskaņā ar Valsts sociālās apdrošināšanas aģentūras pieprasījumu piecu darbdienu laikā sniedz informāciju par valsts sociālā nodrošinājuma pabalsta saņēmēju (personas vārds, uzvārds, personas kods, datums, kad persona ievietota ilgstošas sociālās aprūpes un sociālās rehabilitācijas institūcijā) Valsts sociālās apdrošināšanas aģentūrai".
· 2. Šo noteikumu 1.1. apakšpunkts stājas spēkā 2022. gada 1. jūnijā.
· 3. Šo noteikumu 1.3. apakšpunkts stājas spēkā 2022. gada 1. novembrī.

